hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Բաքվի գերությունից վերադարձած երկու զինծառայողի չեն թողել տուն գնալ, ռազմական ոստիկանությունում են | Forrights.am
Երեկ ադրբեջաբական գերությունից վերադարձած  ութ զինծառայողից երկու զինծառայող այդպես էլ տուն չեն հասել: Նրանք պահվում են Պաշտպանության նախարարության ռազմական ոստիկանությունում, քանի որ ժամկետային զինծառայողներ են:
Հայրենիք վերադարռնալուց անմիջապես հետո նախկին ռազմագերիները հարցաքննվել են Քննչական կոմիտեի զինվորական գլխավոր վարչությունում: Հարցաքննությունը տևել է մոտ ութ ժամ, նրանցից վեցը պայմանագրային զինծառայողներ են, գնացել են տուն, իսկ երկու ժամկետային զինծառայողի ճակատագիրն առայժմ անհայտ է:
Զինծառայողներից մեկի ՝ Արթուր Բաբայանի մայրը՝ Ոսկի Բաբայանը, մեզ հետ զրույցում ասաց, որ տղային Բաքվից վերադառնալուց հետո ընդամենը մի քանի րոպե է տեսել:
«Մենք իր հետ հանդիպել ենք երեկ՝ մի քանի րոպեով և տարել են Ռազմական ոստիակություն, էլ չենք տեսել: Քննչականի դիմացն ինչ տեսել եմ՝ դա է:  Այսօր իրեն այցելել է հայրը»,- ասաց մայրը:
Մոր համար անհայտ է, թե ինչու են որդուն պահում ռազմական ոստիկանությունում: «Ինքը դեռ ժամկետային ծառայող է, բայց չգիտեմ, թե ինչու են տարել, մեզ բան չեն ասել: Ընթացքը ցույց կտա էլի: Կարևորը եկել է Հայաստան, Բաքվում չէ, մնացածը Աստծո ձեռքում է»:
Արթուրը գերեվարվել է 2021-ի թվականի նոյեմբերի 16-ին Սյունիքում տեղի ունեցած սահմանային միջադեպերի ընթացքում:  Ադրբեջանում գերության մեջ անցկացրել է  3 ամիս, մոր խոսքով՝ ճիշտ կլիներ եթե որդուն տուն ուղարկեին։
«Նոյեմբերի 16-ի առավոտյան եմ հետը խոսել: Ինքը մեկ օրով էր բարձրացել պոստեր, հաջորդ օրը պետք է իջներ ու զանգեր, բայց չզանգեց: Գնացինք զորամաս և իմացանք, որ գերեվարվել է»,- ասաց նա:
Զինծառայողների՝ ՌՈ տեղափոխելու տեղեկությունը մեզ հետ զրույցում հաստատեց Քննչական կեմիտեի մամուլի խոսնակ Վարդան Թադևոսյանը: «Վեցը գնացել են տուն, իսկ երկուսը ժամկետային զինծառայողներ են տեղափոխվել են Ռազմական ոստիկանությունը: Մնացածը կորոշի Պաշտպանության նախարարությունը՝ ուր են գնալու, ինչ են անելու»,-ասաց խոսնակը:
Ճշտող հարցին, թե ինչու են տեղափոխվել Ռազմական ոստիկանություն և ինչ են անում այնտեղ, ՔԿ խոսնակը պատասխանեց. «Ի՞նչ են անում: Դա կալանք չէ, պարզապես այստեղ են, ՊՆ-ում կորոշեն: Ես չգիտեմ, թե ինչ կարգավիճակ ունեն»:
Հետաքրքրվեցինք՝ արդյո՞ք զինծառայողները կարողանում են ազատ տեղաշարժվել. «Դե երևի, զանգահարեք ՊՆ: Իրենք ՊՆ-ի ենթակայության տակ են, մեր մոտ քրգործ չի հարուցվել: Որևէ կարգավիճակ չունեն»:
ՔԿ-ից հայտնեցին, որ գերությունից վերադարձած ութ զինծառայողներից որևէ մեկը չի անցնում քրեական գործերով:
ՊՆ-ից չհստակեցրեցին, թե Արթուրը և մյուս ժամկետային զինծառակողն ինչ կարգավիճակով են պահվում ՌՈ-ում և ինչ է սպասվում նրանց:
Նախորդ նյութըԱդրբեջանական մարտական դիրքից կրակել են քարամշակման կետում աշխատող բանվորների վրա
Հաջորդ նյութըԱռուշ Առուշանյանը կմնա կալանքի տակ. դատարանը մերժել է գրավի դիմաց կալանքից ազատելու հայցը
21 օր հացադուլի մեջ․դատապարտյալը պահանջում է բուժում
«Թեկուզ կյանքի գնով պետք է իմ ազգին մի բանով օգնեմ»
ՈՄԱ-ում սովորում են կրակել, վիրակապել եւ ողջ մնալ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.